《菊山诗》
元代·宇文公谅

秋菊兮青青，丛生兮山下。绿叶兮欣荣，纷金英兮楚楚。

白露降兮百草蘦，蹇孤芳兮孰伍。若有人兮苕东，企元亮兮高风。

苟中情兮永契，旷百世兮相从。琴无弦兮尊有醑，南山为宾兮花为侣。

归来兮归来，微斯人兮谁与！

作者简介：湖州吴兴人，字子贞。通经史百氏言。顺帝元统元年进士，授徽州路同知婺源州事。摄会稽县，申明冤滞，所活者众。除国子助教，日与诸生辩析诸经。调应奉翰林文字，历江浙儒学提举。官至佥岭南廉访司事。门人私谥纯节先生。